CELEX: 62012TN0260
Language: fi
Date: 2012-06-11 00:00:00
Title: Asia T-260/12: Kanne 11.6.2012 — Helleenien tasavalta v. komissio

18.8.2012   
            
            
               FI
            
            
               Euroopan unionin virallinen lehti
            
            
               C 250/16
            
         Kanne 11.6.2012 — Helleenien tasavalta v. komissio
   (Asia T-260/12)
   2012/C 250/30
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: K. Samoni ja N. Dafniou)
   
      Vastaaja: komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               hyväksymään kumoamiskanteen
            
         
               —
            
            
               kumoamaan riidanalaisen komission päätöksen
            
         
               —
            
            
               velvoittamaan komission korvaamaan oikeudenkäyntikulut
            
         
               —
            
            
               käsittelemään tämän kumoamiskanteen yhdessä Helleenien tasavallan Euroopan komissiota vastaan asiassa T-105/12 nostaman samankaltaisen kanteen kanssa sen vuoksi, että tosiseikkoihin ja oikeudellisiin seikkoihin perustuvat kanneperusteet ovat samat.
            
         
      Oikeudelliset perusteet ja pääasialliset perustelut
   
   Kanteellaan Helleenien tasavalta vaatii unionin yleistä tuomioistuinta kumoamaan (SEUT 263 artiklan nojalla) komission 11.4.2012 tekemän päätöksen nro 146117, joka koskee sitä, että ”Helleenien tasavallan on jatkettava päivittäisen uhkasakon 31 536 euroa viivästyspäivältä maksamista niin kauan kuin Euroopan unionin tuomioistuimen asiassa C-65/05 antaman tuomion noudattamisen edellyttämien toimenpiteiden toteuttaminen viivästyy”, siltä osin kuin mainitun uhkasakon maksamista on vaadittu 22.8.2011 lukien. Edellä mainitun riidanalaisen päätöksen mukaan ja sen vuoksi, että komissiosta vaikuttaa siltä, että Helleenien tasavalta ei ole toteuttanut Euroopan unionin tuomioistuimen asiassa C-65/05 antaman tuomion noudattamisen edellyttämiä toimenpiteitä, ja Euroopan unionin tuomioistuimen asiassa C-109/08 antaman toisen tuomion jälkeen, Helleenien tasavaltaa on kehotettu maksamaan uhkasakkona 3 847 392 euroa ajalta 1.12.2011–31.3.2012.
   Kanteen tueksi kantaja vetoaa seuraaviin kanneperusteisiin:
   
               1)
            
            
               Ensimmäinen kanneperuste, joka perustuu siihen, että komissio on arvioinut virheellisesti sitä, miten Helleenien tasavalta on toteuttanut ne toimenpiteet, jotka ovat tarpeen Euroopan unionin tuomioistuimen antaman tuomion noudattamiseksi.
               Helleenien tasavalta katsoo, että vastaaja on arvioinut ja tulkinnut Helleenien tasavallan unionin tuomioistuimen tuomion noudattamiseksi toteuttamia toimenpiteitä virheellisesti. Helleenien tasavalta väittää toteuttaneensa kaikki tarvittavat toimenpiteet unionin tuomioistuimen tuomion täytäntöönpanemiseksi, kun se on antanut lain 4002/2011, jolla kumottiin lain 3037/2002 riidanalaiset pykälät, mitä unionin tuomioistuimen asiassa C-65/06 antamassa tuomiossa vaadittiin.
            
         
               2)
            
            
               Toinen kanneperuste, joka perustuu siihen, että komissio on ylittänyt toimivaltansa.
               Helleenien tasavalta katsoo, että komissio on ylittänyt toimivaltansa perustamissopimuksen noudattamisen valvojan tehtävässä, koska se ei ole tyytynyt vain säännösten noudattamisen edellyttämien toimenpiteiden ilmeiseen tai vähemmän ilmeiseen täytäntöönpanoon, mihin sillä oli velvollisuus. Se on lisäksi mennyt unionin tuomioistuimen tuomioita pidemmälle, koska Helleenien tasavalta on noudattanut niitä täysimääräisesti.
            
         
               3)
            
            
               Kolmas kanneperuste, joka perustuu siihen, että komissio ei ole perustellut päätöstään.
               Helleenien tasavallan riitauttamassa päätöksessä komissio ei ole perustellut eikä esittänyt nimenomaisesti syitä, joiden vuoksi se on pyytänyt uhkasakon maksamisen jatkamista lain 4002/2011 antamisen jälkeen eli 22.8.2011 lukien 31.3.2012 saakka.
               Helleenien tasavalta riitauttaa tämän lisämäärän, koska se katsoo, että se on täysimääräisesti noudattanut Euroopan unionin tuomioistuimen tuomioita mainitun lain säätämisestä lukien.
            
         
               4)
            
            
               Neljäs kanneperuste, joka perustuu virheellisen oikeusperustan käyttämiseen.
               Helleenien tasavalta väittää, että siinä tapauksessa, että komissio katsoo, että Helleenien tasavalta ei ole soveltanut oikein lakia 4002/2011, sen olisi pitänyt aloittaa uusi SEUT 258 artiklan mukainen jäsenyysvelvoitteiden noudattamatta jättämistä koskeva menettely sen sijaan, että se vaatii uhkasakon maksamisen jatkamista.